

KLASA: 112-02/25-01/2

URBROJ: 2182-16-02-25-2

Kistanje, 23.srpnja 2025.g.

**OBAVIJEST**

**u svezi provedbe natječaja za imenovanje pročelnika Jedinstvenog Upravnog odjela Općine Kistanje**

Općina Kistanje – općinski načelnik raspisao je javni natječaj za imenovanje pročelnika Jedinstvenog upravnog odjela Općine Kistanje.

Prijave na natječaj podnose se u roku od **8 dana**od dana objave natječaja u Narodnim novinama, na adresu: Općina Kistanje, Trg. sv. Nikole 5, 22305 Kistanje s obveznom naznakom: »Javni natječaj za imenovanje pročelnika Jedinstvenog upravnog odjela Općine Kistanje«.

Na temelju članka 19. stavka 6. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 4/18, 96/18, 112/19 i 17/25) i raspisanog javnog natječaja u „Narodnim novinama“ broj 105/25 od 23.srpnja 2025. godine, Općina Kistanje obavještava kandidate:

**I. Podaci o plaći**

Osnovnu bruto plaću radnog mjesta pročelnika Jedinstvenog upravnog odjela Općine Kistanje sačinjava umnožak koeficijenta radnog mjesta (2,87) i osnovice koja iznosi 830 eura. Za svaku godinu radnog staža plaća se uvećava za 0,5%.

**II. Opis poslova**

**Pročelnik Jedinstvenog upravnog odjela Općine Kistanje**

- Rukovodi Jedinstvenim upravnim odjelom, organizira, usklađuje i koordinira rad u odjelu, brine o zakonitom i pravovremenom obavljanju poslova iz nadležnosti odjela i poduzima mjere za efikasno poslovanje odjela

- Surađuje sa drugim tijelima , organizira I usklađuje rad odjela vezano uz funkcioniranje općinskog vijeća, općinskog načelnika I radnih tijela te koordinira rad svih službenika na provedbi potreba tijela mjesne samouprave.

- Prati zakone i druge propise iz djelokruga odjela te obavlja poslove u skadu sa zakonom te drugim propisima i aktima

- Provodi neposredan nadzor nad radom u Jedinstvenom upravnom odjelu , poduzima mjere za osiguranje učinkovitosti u radu, brine o stručnom osposobljavanju i usavršavanju djelatnika i o urednom i pravilnom korištenju imovine i sredstava za rad te organizira, brine o izvršavanju poslova , nadzire obavljanje poslova, daje upute za rad zaposlenima i koordinira rad upravnog odjela

-Vodi upravni postupak i donosi rješenja u upravnom postupku iz nadležnosti djelokruga Jedinstvenog upravnog odjela

- Rješava u upravnim stvarima prijma u službu u Jedinstvenom upravnom odjelu , rasporedu na radno mjesto, postupcima vezano uz lake povrede službene dužnosti službenika i namještenika, o prestanku službe te o drugim pravima i obavezama službenika i namještenika u Jedinstvenom upravnom odjelu

- Nadzire poslove pripreme akata i dokumentacije za provedbu postupka javne nabave.

- Obavlja i druge poslove po nalogu općinskog načelnika

**III. Prethodna provjera znanja i sposobnosti kandidata**

Postupak provjere znanja i sposobnosti kandidata provodi Povjerenstvo za provedbu natječaja. Postupak provjere obuhvaća pisano testiranje i intervju. Za svaki dio provjere kandidatima se dodjeljuje broj bodova od 1 do 10.

Intervju se provodi samo s kandidatima koji ostvare najmanje 50% ukupnog broja bodova na pismenom testiranju.

Kandidati su obvezni pristupiti prethodnoj provjeri znanja i sposobnosti putem pisanog testiranja i intervjua. Ako kandidat ne pristupi testiranju smatra se da je povukao prijavu na natječaj.
Vrijeme održavanja prethodne provjere znanja i sposobnosti kandidata biti će objavljeno na web stranici Općine Kistanje, www.kistanje.hr i na oglasnoj ploči Općine Kistanje, najkasnije pet dana prije održavanja provjere.

Prethodnoj provjeri znanja i sposobnosti kandidata mogu pristupiti samo kandidati koji ispunjavaju formalne uvjete iz javnog natječaja. Smatra se da je kandidat koji nije pristupio prethodnoj provjeri znanja, povukao prijavu na javni natječaj.

Na testiranje je potrebno donijeti osobnu iskaznicu ili drugu ispravu na kojoj se nalazi fotografija, s kojom se dokazuje identitet osobe.

Ne postoji mogućnost naknadnog pisanog testiranja, bez obzira na razloge koje pojedinog kandidata eventualno spriječe da testiranju pristupi u naznačeno vrijeme.

 Na web-stranicama Općine Kistanje www.kistanje.hr i na oglasnoj ploči Općine Kistanje objavit će se poziv kandidatima koji ispunjavaju formalne uvjete iz javnog natječaja, kao i mjesto i vrijeme održavanja prethodne provjere znanja i sposobnosti kandidata, najmanje pet dana prije održavanja provjere.

**IV.  Pravni i drugi izvori za pripremanje kandidata za testiranje:**

- Zakon o općem upravnom postupku („Narodne novine“, broj 47/09 i 110/21),

-Statut Općine Kistanje (''Službeni vjesnik Šibensko-kninske županije'', broj 3/21, „Službeni glasnik Općine Kistanje, broj 2/25“)

- Zakon o lokalnoj i područnoj ( regionalnoj) samoupravi (NN 33/01, 60/01, 129/05, 109/07, 125/08, 36/09, 36/09, 150/11, 144/12, 19/13 - pročišćeni tekst, 137/15 –ispravak, 123/17, 98/19 i 144/20)

 - Zakon o javnoj nabavi ("Narodne novine", broj 120/16 i 114/22),

- Zakon o proračunu ("Narodne novine", broj 144/21)

- Zakon o financiranju jedinica lokalne i područne (regionalne) samouprave ("Narodne novine", broj 127/17, 138/20, 151/22 i 114/23 )

-Zakon o službenicima i namještenicima u lokalnoj i područnoj (regionalnoj) samoupravi (''Narodne novine'' broj 86/08, 61/11, 4/18, 112/19 i 17/25),

 OPĆINA KISTANJE

 Općinski načelnik

 Goran Reljić